钦定古今图书集成/明伦汇编/氏族典/第492卷 > 《廖用贤尚友录》 > 敬钊
## 钦定古今图书集成/明伦汇编/氏族典/第492卷 > 《廖用贤尚友录》 > 敬钊

按《隋书皇甫诞传》：“敬钊，字积善，河东蒲坂人也。仁寿
中，为繁畤令，甚有能名。及贼至，力战，城陷，贼帅墨弼
执送于伪将乔锺葵所。锺葵署为代州总管司马，钊
正色拒之，锺葵怒，将杀之。会杨义臣军至，锺葵遽出，
战败，钊遂得免。大业三年，代州长史柳铨上其状，将
加褒赏，会虞世基奏格而止。后迁朝邑令，未几终。”